„Mikor nyugodt egy vezető ? … Ha jól működik a cége” | Kolozsvári Rádió
etichete: EME, gépészmérnök, Kerekes László, Mikor nyugodt egy vezető ? ... Ha jól működik a cége, Műszaki Tudományok Szakosztály
A fenti címmel tartott előadást Kerekes László gépészmérnök az EME székházában.
Manapság egyik jellemző jelenség a kis- és középvállalkozások életében, hogy a vezetők reggeltől estig a cégben élik le életüket a szó szoros értelmében. Többnyire operatív problémák megoldása tölti ki idejüket, ahelyett hogy a tervezéssel, stratégiával foglalkoznának. A mindennapi problémák őrlik fel idegeiket, szabadságukat sem tudják nyugodtan tölteni, nem tudnak elszakadni a cégtől, rendszeresen tartják a kapcsolatot a cégükkel. Mintha az nélkülük nem működne…. Márpedig működhetne, ha a folyamataik szabályozottak, a működés rendszerezett lenne. Ez tulajdonképpen nem is lenne olyan nehéz feladat, ha a jól bevált módszereket alkalmaznák, mint amilyen a minőségirányítási rendszer, amelyre immáron három évtizede több millió vállalkozó által kipróbált recept is létezik. Ezt a jó, hatékony működés receptjét ismerhetjük meg röviden abból az interjúból is amelyet az előadóval készítettünk.